Ti- à 
TV * KOMMISSIONEN FOR DE EUROPÆISKE FÆLLESSKABER 
Bruxelles, den 19.04.1996 
KOM(96) 85 endelig udg 
96/0054 (ACC) 
Forslag til 
RÅDETS AFGØRELSE 
om indgåelse af en aftale i form af brevveksling mellem 
Det Europæiske Fællesskab og Den Arabiske Republik Egypten 
om ændring af ordningen for import til Det Europæiske Fællesskab 
af appelsiner med oprindelse i og indført fra Egypten 
(forelagt af Kommissionen) 

Begrundelse 
I henhold til de aftaler, der blev indgået under GATT-forhandlingerne i Uruguay-rundens 
regi, er der foretaget ændringer i bestemmelserne om indførsel til Fællesskabet af 
appelsiner fra den 1. december 1995. 
Der opkræves nu en specifik tillægstold på indførsel af appelsiner i perioden fra december 
til maj; tidligere blev ordningen med referencepriser anvendt i denne periode. En 
forsendelse kan fritages for den specifikke told, hvis en given indgangspris er overholdt. 
Den nye ordning kan få negative følger for Fællesskabets traditionelle indførsel fra 
Egypten. 
I artikel 22 i samarbejdsaftalen mellem Det Europæiske Økonomiske Fællesskab og 
Republikken Egypten er det fastsat, at hvis Fællesskabet ændrer de gældende 
bestemmelser, foretages der ændringer i aftalen. Egypten har anmodet om, at der 
foretages ændringer i samarbejdsaftalen, så landet kan videreføre sin traditionelle 
appelsineksport. 
Der har fundet forhandlinger sted med Egypten, og der er opnået en aftale, som gør det 
muligt at opretholde de tidligere indrømmelser. Ifølge aftalen anvendes der en særlig 
indgangspris for 8 000 t egyptiske appelsiner i perioden fra december til maj. Mængden 
svarer til Egyptens traditionelle udførsel til Fællesskabet i denne periode. Den særlige 
indgangspris er lig med den, som er aftalt med Marokko og Israel (jf. Rådets forordning 
(EF) nr. 3057/95 af 22.12.1995, EFT nr. L 326, s. 3). 
Aftalens bestemmelser anvendes fra den 1. december 1996. 
Aftalen er indeholdt i en brevveksling (som er vedlagt); Kommissionen henstiller til 
Rådet, at det vedtager aftalen. 
Forslag til 
RÅDETS AFGØRELSE 
om indgåelse af en aftale i form af brevveksling mellem 
Det Europæiske Fællesskab og Den Arabiske Republik Egypten 
om ændring af ordningen for import til Det Europæiske Fællesskab 
af appelsiner med oprindelse i og indført fra Egypten 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113 sammenholdt med artikel 228, stk. 2, første punktum, 
under henvisning til forslag fra Kommissionen, og 
ud fra følgende betragtninger: 
Som led i de multilaterale handelsforhandlinger i Uruguay-rundens regi er 
importordningen for appelsiner blevet ændret; 
den nye ordning kan få negative virkninger for Fællesskabets traditionelle import fra 
Egypten; 
i artikel 22 i samarbejdsaftalen mellem Det Europæiske Økonomiske Fællesskab og Den 
Arabiske Republik Egypten er det fastsat, at såfremt de gældende bestemmelser ændres, 
kan Fællesskabet ændre den ordning, der er fastsat i aftalen for de pågældende varer; 
Fællesskabet har truffet aftale med Egypten om, at indtil der indgås en ny 
Euro-Middelhavsaftale, ændres nævnte ordning på grundlag af en aftale i form af 
brevveksling; 
denne aftale bør godkendes -
TRUFFET FØLGENDE AFGØRELSE: 
EFT nr. L 266 af 27.9.1978, s. 1. 
Artikel 1 
Aftalen i form af brevveksling mellem Det Europæiske Fællesskab og Den Arabiske 
Republik Egypten om ændring af ordningen for indførsel til Det Europæiske Fællesskab 
af appelsiner med oprindelse i og indført fra Egypten godkendes herved på Fællesskabets 
vegne. 
Teksten til aftalen er knyttet til denne afgørelse. 
Artikel 2 
Formanden for Rådet bemyndiges til at udpege den person, der er beføjet til at undertegne 
aftalen med bindende virkning for Fællesskabet. 
Artikel 3 
Kommissionen fatsætter om fornødent gennemførelsesbestemmelserne til denne afgørelse 
efter proceduren i artikel 33 i forordning (EØF) nr. 1035/722, senest ændret ved 
forordning (EF) nr. 1363/953. 
Udfærdiget i Bruxelles, den 1996 
På Rådets vegne 
Formand 
EFTnr. L 118 af 20.5.1972, s. I. 
EFTnr. L 132 af 16.6.1995, s. 8. 
AFTALE 
i form af brevveksling mellem Det Europæiske Fællesskab og Den Arabiske Republik 
Egypten om ordningen for indførsel til Det Europæiske Fællesskab af appelsiner fra 
Egypten 
Brev fra Fællesskabet 
Ur. 
Jeg har den ære at henvise til det samråd, der har fundet sted mellem de egyptiske 
myndigheder og Europa-Kommissionens tjenestegrene om iværksættelsen af de nye 
WTO-forpligtelser, der er indgået under Uruguay-runden. 
Formålet med samrådet var i henhold til samarbejdsaftalens artikel 22 at indrømme 
Egypten, indtil Euro-Middelhavsaftalen indgås, præferencer, der svarer til dem, der er 
fastsat i samarbejdsaftalen mellem Det Europæiske Økonomiske Fællesskab og Den 
Arabiske Republik Egypten. 
Følgende blev aftalt for friske appelsiner, henhørende under KN-kode ex 0805 10: 
1. Fra den 1. december til den 31. maj fastsættes for indtil 8 000 t den indgangspris, ud 
over hvilken den specifikke told nedsættes til nul, til 273 ECU/t. 
2. Denne aftalte indgangspris nedsættes i samme forhold og i samme tempo som de 
indgangspriser, der er bundet i WTO. 
3. Hvis indgangsprisen for et bestemt parti er 2%, 4%, 6% eller 8% lavere end den aftalte 
indgangspris, udgør den specifikke toldsats henholdsvis 2%, 4%, 6% eller 8% af den 
aftalte indgangspris. 
4. Hvis indgangsprisen for et bestemt parti er på under 92% af den aftalte indgangspris, 
anvendes den specifikke toldsats, der er bundet i WTO. 
Denne aftale træder i kraft, når begge parter har undertegnet den. Den anvendes fra den 
1. december 1996. 
Jeg vil være Dem taknemmelig, såfremt De over for mig vil bekræfte, at Deres regering 
er indforstået med det ovenfor anførte. 
Modtag, hr., forsikringen om min mest udmærkede højagtelse. 
På vegne af 
Rådet for Den Europæiske Union 
AFTALE 
i form af brevveksling mellem Det Europæiske Fællesskab og Den Arabiske Republik 
Egypten om ordningen for indførsel til Det Europæiske Fællesskab af appelsiner fra 
Egypten 
Brev fra Den Arabiske Republik Egypten 
Hr. 
Jeg har den ære hermed at anerkende modtagelsen af Deres skrivelse af dags dato med 
følgende ordlyd: 
"Jeg har den ære at henvise til det samråd, der har fundet sted mellem de egyptiske 
myndigheder og Europa-Kommissionens tjenestegrene om iværksættelsen af de nye 
WTO-forpligtelser, der er indgået under Uruguay-runden. 
Formålet med samrådet var i henhold til artikel 22 i samarbejdsaftalen at indrømme 
Egypten, indtil Euro-Middelhavsaftalen indgås, præferencer, der svarer til dem, der er 
fastsat i samarbejdsaftalen mellem Det Europæiske Økonomiske Fællesskab og Den 
Arabiske Republik Egypten. 
Følgende blev aftalt for friske appelsiner, henhørende under KN-kode ex 0805 10: 
1. Fra den 1. december til den 31. maj fastsættes for indtil 8 000 t den indgangspris, ud 
over hvilken den specifikke told nedsættes til nul, til 273 ECU/t. 
2. Denne aftalte indgangspris nedsættes i samme forhold og i samme tempo som de 
indgangspriser, der er bundet i WTO. 
3. Hvis indgangsprisen for et bestemt parti er 2%, 4%, 6% eller 8% lavere end den aftalte 
indgangspris, udgør den specifikke toldsats henholdsvis 2%, 4%, 6% eller 8% af den 
aftalte indgangspris. 
4. Hvis indgangsprisen for et bestemt parti er på under 92% af den aftalte indgangspris, 
anvendes den specifikke toldsats, der er bundet i WTO. 
Denne aftale træder i kraft, når begge parter har undertegnet den. Den anvendes fra den 
1. december 1996. 
Jeg vil være Dem taknemmelig, såfremt De over for mig vil bekræfte, at Deres regering 
er indforstået med det ovenfor anførte. 
Modtag, hr., forsikringen om min mest udmærkede højagtelse." 
Jeg kan hermed over for Dem bekræfte, at min regering er indforstået med indholdet af 
Deres skrivelse. 
Modtag, hr., forsikringen om min mest udmærkede højagtelse. 
På vegne af 
regeringen for Den Arabiske Republik Egypten 

ISSN 0254-1459 
KOM(96) 85 endelig udg. 
DOKUMENTER 
DA 02 11 03 
Katalognummer : CB-CO-96-093-DA-C 
ISBN 92-78-01190-8 
Kontoret for De Europæiske Fællesskabers Officielle Publikationer 
L-2985 Luxembourg